ai4bharat/Pralekha huggingface dataset:
நிதி அமைச்சகம்
இந்தியா தலைமையில், பிரிக்ஸ் நாடுகளின் வரித்துறை தலைவர்கள் கூட்டம்: காணொலி காட்சி மூலம் நடந்தது
இந்தியா தலைமையில் பிரிக்ஸ் நாடுகளின் வரித்துறை தலைவர்களின் கூட்டம், காணொலி காட்சி மூலம் இன்று நடைப்பெற்றது.
இதில் பிரிக்ஸ் அமைப்பில் உள்ள பிரேசில், ரஷ்யா, சீனா மற்றும் தென் ஆப்பிரிக்க ஆகிய நாடுகளின் வரித்துறை தலைவர்கள் பங்கேற்றனர். இந்த கூட்டத்துக்கு மத்திய அரசின் வருவாய்த்துறை செயலாளர் திரு தரூன் பஜாஜ் தலைமை வகித்தார்.
டிஜிட்டல் யுகத்தில் வரி நிர்வாகத்தில் பிரிக்ஸ் நாடுகள் சந்திக்கும் சவால்கள், கொவிட் தொற்றால் ஏற்பட்ட சவால்கள், இவற்றை சமாளிப்பதற்கான யுக்திகள் வகுப்பது குறித்த ஆலோசனையில் பிரிக்ஸ் நாடுகளின் வரித்துறை அதிகாரிகள் ஈடுபட்டனர். தங்கள் அனுபவங்களையும் அவர்கள் பகிர்ந்துக் கொண்டனர். வரி நிர்வாகத்தின் வணிக செயல்முறைகளை மறுவரையறை செய்வது குறித்தும் இதில் ஆலோசிக்கப்பட்டது.
13வது பிரிக்ஸ் உச்சி மாநாட்டில் குறிப்பிட்டுள்ள விதிமுறைகள் படி தங்கள் கருத்துக்களை பிரிக்ஸ் நாடுகளின் வரித்துறை அதிகாரிகள் பகிர்ந்து கொண்டனர்.
பிரிக்ஸ் நாடுகளின் வரித்துறை நிபுணர்கள் கடந்த 13 மற்றும் 14ம் தேதி நடத்திய கூட்டங்களை தொடர்ந்து இந்த கூட்டம் நடந்தது. இந்த கூட்டத்தில் ஒத்துழைப்புக்கு சாத்தியமான பகுதிகள் குறித்து வரித்துறை நிபுணர்கள் ஆலோசித்து தங்கள் கருத்துக்களை பகிர்ந்து கொண்டனர். வரி நிர்வாகத்தை டிஜிட்டல் மயமாக்குவது, வரிஏய்ப்பை கண்டறியும் தொழில்நுட்பத்தை மேம்படுத்துவது, கொவிட் சவால்களை சமாளிக்கும் யுக்திகள், வரி செலுத்துவோர் தாங்களாக முன்வந்து வரித்தாக்கல் செய்வதை அதிகரிப்பது குறித்து இந்த கூட்டத்தில் ஆலோசிக்கப்பட்டது. கூட்டத்தின் முடிவில் ஒரு அறிக்கையும் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755134
----
(Visitor Counter : 172
அறிவியல் மற்றும் தொழில்நுட்பத்துறை
புதிய அறிவியல் தொழில்நுட்பம், புதுமையான கண்டுபிடிப்புகள் குறித்த கொள்கைக்கான  கலந்தாலோசனை துவக்கம்.
புதிய அறிவியல் தொழில்நுட்பம், புதுமையான கண்டுபிடிப்புகள் குறித்த  கொள்கையை வகுப்பதற்காக பரவலாக்கப்பட்ட, கீழிலிருந்து மேல் வரையிலான அனைவரையும் உள்ளடக்கிய வழிமுறை ஒன்றை மத்திய அரசின் முதன்மை அறிவியல் ஆலோசகர் அலுவலகமும், மத்திய அறிவியல் தொழில்நுட்பத் துறையும் இணைந்து தொடங்கியுள்ளன.
கோவிட்-19 பெருந்தொற்றைச் சமாளிக்க இந்தியாவும் உலகமும் போராடிக் கொண்டிருக்கும் இந்த முக்கியமான தருணத்தில் இந்த ஐந்தாவது அறிவியல் தொழில்நுட்பக் கொள்கை வகுக்கப்பட உள்ளது. கடந்த 10 ஆண்டுகளில், அறிவியல் தொழில்நுட்பம் புதிய கண்டுபிடிப்புகள் ஆகியவற்றுக்கான புதிய அணுகுமுறையையும், உத்திகளையும் உருவாக்குவதற்கான தேவைகளைக் கொண்டு வந்த, மிக முக்கிய மாற்றங்களில் இதுவும் ஒன்றாகும்
இந்த நெருக்கடியான நிலைமை உலகையே மாற்றி கொண்டிருக்கும் இந்த நேரத்தில், பரவலாக்கப்பட்ட முறையில் வகுக்கப்படவுள்ள இந்தப் புதிய கொள்கை அறிவியல் தொழில்நுட்பம், புதிய கண்டுபிடிப்புகளுக்கான முன்னுரிமைகள் பல்வேறு துறைகளுக்கான கவனம்; மேற்கொள்ளப்படும் ஆராய்ச்சிகளில் வழிமுறைகள்; தொழில்நுட்ப மேம்பாடுகள்; பரந்த அளவிலான சமூகப் பொருளாதார நலனுக்காக மேற்கொள்ளப்பட வேண்டிய தொழில்நுட்பங்கள் ஆகியவற்றைப் புதுமையாக மாற்றியமைக்க வழிவகுக்கும்.
(Visitor Counter : 251
ஊரக வளர்ச்சி அமைச்சகம்
ஜம்மு & காஷ்மீரில் உள்ள கிராமப்புற ஏழைக் குடும்பத்தினர் உற்சாகம்
தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தை செயல்படுத்த ஜம்மு & காஷ்மீருக்கான சிறப்புத் தொகுப்பு நீட்டிப்பு
தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தை வறுமைக் கோட்டுடன் இணைக்காமல் செயல்படுத்த ஜம்மு & காஷ்மீருக்கு நிதி ஒதுக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஜம்மு & காஷ்மீரில் தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தின் சிறப்புத் தொகுப்பை செயல்படுத்துவதற்கான கால வரம்பை, மேலும் ஓராண்டுக்கு 2018-19 வரை செயல்படுத்த ஒப்புதல் அளிக்கப்பட்டது.
தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தின் சிறப்புத் தொகுப்பை, வறுமைக் கோட்டுடன் இணைக்காமல் செயல்படுத்துவதற்கான நிதியை தேவையின் அடிப்படையில் ஒதுக்கீடு செய்யவும் மத்திய அமைச்சரவை அனுமதி அளித்துள்ளது. ஏற்கனவே ஒப்புதல் அளிக்கப்பட்ட ரூ.755.32 கோடி நிதியை இம்மாநிலத்தில் உள்ள மூன்றில் இரண்டு பங்கு ஏழைக் குடும்பத்தினரை சென்றடைவதற்கான கால அவகாசம் தான் நீட்டிக்கப்பட்டுள்ளது என்பதால் கூடுதல் நிதிச்சுமை ஏதும் ஏற்படவில்லை. 2018-19 ஆம் ஆண்டில் இத்திட்டத்திற்காக ரூ.143.604 கோடி தேவைப்படும்.
விளைவுகள்:
- இம் மாநிலத்தில் உள்ள கிராமப்புற ஏழைக் குடும்பத்தினர் குறிப்பிட்ட கால வரையறைக்குள்  பயனடைய இத்திட்டம் உதவும்.
- 2011 சமூக பொருளாதார சாதி வாரி கணக்கெடுப்பில் இடம் பெற்றுள்ள பிரிவினரில், தானாக சேர்க்கப்படும் பிரிவின் கீழ் மக்கள் சேர்க்கப்படுவதை உறுதி செய்யும்.
- ஜம்மு & காஷ்மீரில் உள்ள அனைத்து வட்டங்களிலும் தீன்தயாள் அந்தியோதயா யோஜனா – தேசிய ஊரக வாழ்வாதார இயக்கம் செயல்படுத்தப்படுவதையும், சமுதாய இணைப்பு, சமுதாய மேம்பாடு, வாழ்வாதார மேம்பாட்டை உறுதி செய்வதன் மூலம், இம் மாநிலத்தில் வறுமை ஒழிப்புக்கு வகை செய்யப்படும்.
பின்னணி:
ஜம்மு & காஷ்மீரில் நிலவும் அசாதாரண சூழல் மற்றும் தவிர்க்க முடியாத காரணங்களால், 2013 மே மாதத்தில் ஒப்புதல் அளிக்கப்பட்ட சிறப்புத் தொகுப்பை முழுமையாக செயல்படுத்த முடியவில்லை. தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தை வறுமைக் கோட்டுடன் இணைக்காமல் செயல்படுத்துவதற்கு தொடர்ந்து நிதியுதவி அளிப்பதுடன், ஏற்கனவே ஒப்புதல் அளிக்கப்பட்ட சிறப்புத் தொகுப்பை நீட்டிப்பது பற்றி பரிசீலிக்குமாறு, தற்போது மாநில அரசு மத்திய அரசை கேட்டுக் கொண்டுள்ளது. எனவே, அமைச்சரவை அளித்துள்ள இந்த ஒப்புதல், ஜம்மு & காஷ்மீரின் கிராமப்புறங்களில் உள்ள ஏழைக் குடும்பத்தினருக்கு ஊக்கமளிப்பதாக அமையும்.
(Visitor Counter : 105
தகவல் மற்றும் ஒலிபரப்பு அமைச்சகம்
செக்கோஸ்லோவேகியாவின் ஆர்டினரி ஃபெயிலியர் திரைப்படம் 53 வது இந்திய சர்வதேச திரைப்பட விழாவில் உலக சினிமாக்கள் பிரிவில் திரையிடப்பட்டது
உங்களுக்கு நீங்கள் உண்மையாக இருந்தீர்கள் என்றால் நீங்கள் தோல்வியடையும் வாய்ப்பே இல்லை: இயக்குனர் கிறிஸ்டினா க்ரோஸன்
கொரோனா தொற்றின் போது ஆர்டினரி ஃபெயிலியர் படத்தை உருவாக்கும் எண்ணம் உருவானதாக அந்த படத்தின் இயக்குனர் கூறுகிறார். பெருந்தொற்று பரவிய காலத்தில் பொது மக்களின் வாழ்க்கை பெரிதளவு பாதிக்கப்பட்டது, இந்த தருணத்தில் உண்மை நிலையை உணரவும் அதே நேரத்தில் எங்களது திரைக்கதையை வடிவமைக்கவும் எங்களுக்கு நேரம் கிடைத்தது என்கிறார் இயக்குனர் கிறிஸ்டினா க்ரோஸன்.
பத்திரிகை தகவல் அலுவலகம் ஏற்பாடு செய்திருந்த டேபிள் டாப் நிகழ்ச்சியில் ஊடகத்தினருடனும் ஏனைய பிரதிநிதிகளிடமும் அவர் அவர் கலந்துரையாடினார்.
ஏற்கெனவே முழுமை பெறாத தங்கள் வாழ்க்கையை வாழ்ந்துகொண்டிருக்கும் மூன்று பெண்கள் திடீரென இயற்கை நிகழ்வு ஒன்று அவர்கள் வாழ்வில் குறுக்கிடுகையில் ஏற்படுத்தும் மாற்றங்கள் குறித்து தனது ஆர்டினரி ஃபெய்லியர்ஸ் திரைப்படம் விளக்குவதாக இயக்குனர் தெரிவித்தார்.
இந்த திரைப்படத்தின் தயாரிப்பாளரான மேரக் நோவாக் கூறுகையில் இது ஜனரஞ்சகமான திரைப்படமாக இல்லாமல் கலைப்படமாக தாம் எடுக்க துணிந்ததற்கு காரணமே செக்கோஸ்லோவாகியா மற்றும் ஐரோப்பாவில் இத்தகைய திரைப்படங்களுக்கு பொதுமக்களிடையே நல்ல வரவேற்பு இருப்பதால்தான் என்று கூறினார்.
திரைப்படத்துறையில் பெண்களுக்கு இருக்கும் தடைகள் மற்றும் போதுமான ஆதரவற்ற தன்மை ஆகியவை பற்றிய கேள்விக்கு பதிலளித்த இயக்குனர் கிரிஸ்டினா நிலைமை மாறி வருவதாகவும் மகளிருக்கு அதிக வாய்ப்புகள் கிடைத்து வருவதாகவும் தெரிவித்தார்.
இந்த துறையில் தாம் மிகவும் மகிழ்ச்சியாக இருப்பதாகவும் மேலும் பல பெண்களை இந்த துறைக்கு வருமாறு அழைப்பதாகவும் அவர் குறிப்பிட்டார்.
இந்த குறிப்பிட்ட திரைப்படம் பெண்களை மையப்படுத்தியதாக இருப்பது குறித்த கேள்விக்கு பதிலளித்த அவர், ஒட்டுமொத்த சமூகத்தினருக்காகவே இந்த படத்தை எடுத்திருப்பதாகவும், சமூகத்தின் ஒரு குறிப்பிட்ட பிரிவினருக்காக தாம் எடுக்கவில்லை என்றும் கூறினார். இதற்கு பதிலளித்த தயாரிப்பாளர் நோவக் செக்கோஸ்லோவேகியாவில் பெரும்பாலும் திரைப்படங்களுக்கு வருபவர்கள் பெண்களே என்றும் குறிப்பிட்டார். இளைஞர்களும் நடுத்தர வயதினரும், வயது முதிர்ந்தவரும் என எந்தவித பாகுபாடும் இன்றி அனைவருமே ஆர்டினரி பெய்லியர் படத்தை ஏற்றுக்கொண்டது தமக்கு மகிழ்ச்சியளிப்பதாக இருக்கிறது என்று இயக்குனர் கிரிஸ்டினா கூறினார்.
இந்த படத்தில் சமூகத்திற்கு பொருந்தாத ஒரு இளைஞி, பதட்டத்துடன் இருக்கும் ஒரு தாய் மற்றும் சமீபத்தில் விவாகரத்து பெற்ற ஒரு பெண்மணி ஆகிய மூவரும் ஒரு மர்மமான இயற்கை நிகழ்வால் பாதிக்கப்படுகிறார்கள். இதை எதிர்கொள்ளும் தருணத்தில் ஏற்படும் குழப்பங்கள் காரணமாக அந்த மூன்று பெண்களுமே தங்கள் வாழ்க்கையை நிலைப்படுத்த முயற்சி மேற்கொள்கிறார்கள் என்பதாக இந்த படத்தின் கதை அமைந்துள்ளது.
கலாசாரத்துறை அமைச்சகம்
சாகித்ய அகாடமியின் இலக்கிய விழா: 2022 மார்ச் 10ம் தேதி முதல் 15ம் தேதி வரை நடக்கிறது: 24 எழுத்தாளர்களுக்கு சாகித்ய அகாடமி விருதுகள்
இந்தியாவின் மிகப் சிறந்த இலக்கிய திருவிழாவான, சாகித்திய அகாடமியின் எழுத்துக்கள் விழா ‘சாகித்யோத்சவ்’ புதுதில்லியில் மார்ச் 10ம் தேதி முதல் 15ம் தேதி வரை நடைபெறும்.
இந்தியாவின் 75வது சுதந்திர தினத்தின் ஒரு பகுதியாக இந்த ‘எழுத்துக்கள் விழா 2022’ இருக்கும். இந்த நிகழ்வுகள், சுதந்திரம் அல்லது சுதந்திர இயக்கத்தின் கருப்பொருளை கொண்டிருக்கும். இந்த விழாவில், இந்திய சுதந்திர இயக்கம் மற்றும் விடுதலையின் அம்ரித் மஹோத்ஸவம் தொடர்பான புத்தகங்கள் காட்சிக்கு வைக்கப்படும்.
அகாடமியின் கண்காட்சியுடன் இந்த விழா தொடங்குகிறது. இதை மத்திய கலாச்சாரத்துறை இணையமைச்சர் திரு.அர்ஜூன் ராம் மெஹ்வல் தொடங்கி வைக்கிறார். இந்த கண்காட்சி அகாடமியின் சாதனைகளை வெளிப்படுத்தும். 24 இந்திய மொழிகளைச் சேர்ந்த 26 இளம் எழுத்தாளர்கள் சாகித்ய அகாடமியால் அங்கீகரிக்கப்பட்டுள்ளனர். இவர்கள் ‘இளம் இந்தியாவின் எழுச்சி  என்ற நிகழ்ச்சியில் கலந்து கொள்வர். இந்நிகழ்ச்சி, ரவீந்த்ர பவனில் 2022 மார்ச் 10ம் தேதி காலை 10.30 மணி முதல் நடக்கிறது.
சாகித்திய அகாடமி விருதுகள் மார்ச் 11ம் தேதி மாலை 5 மணிக்கு 24 பேருக்கு வழங்கப்படுகிறது. சாகித்திய அகாடமி தலைவர் டாக்டர். சந்திர சேகர் கம்பர் விருதுகளை வழங்குவார்.
மூன்று நாள் தேசிய கருத்தரங்கு , ‘இந்திய சுதந்திர இயக்கத்தில் இலக்கியத்தின் தாக்கம்’ என்ற தலைப்பில் மார்ச் 13ம் தேதி முதல் மார்ச் 15ம் தேதி வரை நடைபெறுகிறது. நாடு முழுவதும் இருந்து 42 பிரபல அறிஞர்கள் இதில் பங்கேற்று, தங்கள் கட்டுரைகளை சமர்ப்பிக்கின்றனர்.
இந்திய மொழிகளில் கடந்த 1947ம் ஆண்டு முதல் கற்பனை மற்றும் அறிவியல் கதை’ என்ற தலைப்பிலான கருத்தரங்கம் மார்ச் 13ம் தேதி மாலை 2.30 மணிக்கு தொடங்குகிறது.
‘‘ஊடகம் மற்றும் இலக்கியம்’’ குறித்த குழு விவாதம் 2022 மார்ச் 14ம் தேதி காலை 10.30 மணியளவில் நடத்தப்படும்.
வடக்கு மற்றும் வடகிழக்கு எழுத்தாளர்களின் சந்திப்பு நிகழ்ச்சி மார்ச் 15ம் தேதி காலை 11 மணிக்கு நடக்கிறது. இதே நாளில், ‘‘இலக்கியம் மற்றும் பெண்கள் மேம்பாடு’’ என்ற தலைப்பிலான கருத்தரங்கத்தை பிரபல ஆங்கில எழுத்தாளர் திருமிகு மமாங் டாய் தொடங்கி வைக்கிறார்.
சாகித்ய அகாடமியின் புத்தக கண்காட்சி திருவிழாவின், அனைத்து நாட்களிலும் காலை 10 மணி முதல் மாலை 7 மணி வரை நடைபெறும்.
மேலும் விவரங்களுக்கு இந்த இணைப்புகளை பார்க்கவும்:
https://static.pib.gov.in/WriteReadData/userfiles/file/FOL-2022-card7P5L.pdf
https://pib.gov.in/PressReleasePage.aspx?PRID=1804402
சுகாதாரம் மற்றும் குடும்ப நலத்துறை அமைச்சகம்
இந்தியாவின் கொவிட் தடுப்பூசி எண்ணிக்கை: 47.22 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 47.22 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 55,99,690 முகாம்களில் 47,22,23,639 தடுப்பூசிகள் போடப்பட்டுள்ளன. கடந்த 24 மணி நேரத்தில் 17,06,598 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,08,57,467 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 36,946 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.35 சதவீதமாக அதிகரித்துள்ளது.
கடந்த 24 மணி நேரத்தில் 40,134 பேர் தொற்றுக்கு ஆளாகியுள்ளனர்.
தொடர்ந்து 36 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,13,718 ஆக உள்ளது. இது, நாட்டின் மொத்த பாதிப்பில் 1.31 சதவீதமாகும்.
கடந்த 24 மணி நேரத்தில் 14,28,984 பரிசோதனைகளும், இந்தியாவில் இதுவரை மொத்தம் 46,96,45,494 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.37 சதவீதமாகவும், தினசரி தொற்று உறுதி விகிதம் 2.81 சதவீதமாகவும் இன்று பதிவாகியுள்ளது. தொடர்ந்து 56 நாட்களாக இந்த எண்ணிக்கை ஐந்து சதவீதத்திற்குக் குறைவாக ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741369
••••
((Visitor Counter : 236
நிதி அமைச்சகம்
அரசு தங்க பத்திரத் திட்டம் 2021-22 வரிசை IV-வெளியீட்டு விலை
2021 மே 12 தேதியிட்ட இந்திய அரசின் அறிவிப்பு எண் 4-B/2021-ன் படி, 2021 ஜூலை 20-ஐ செட்டில்மெண்ட் தேதியாக கொண்ட அரசு தங்க பத்திரங்கள் 2021-22  2021 ஜூலை 12 முதல் 16 வரை திறந்திருக்கும்.
சந்தா காலத்திற்கான பத்திரத்தின் வெளியீட்டு விலை ஒரு கிராமுக்கு ரூ 4,807  ஆக இருக்கும். இந்திய ரிசர்வ் வங்கியின் 2021 ஜூலை 9 தேதியிட்ட செய்தி குறிப்பிலும் இது தொடர்பாக குறிப்பிடப்பட்டுள்ளது.
இந்திய ரிசர்வ் வங்கியுடனான ஆலோசனைக்குப் பிறகு, ஆன்லைன் மூலம் விண்ணப்பித்து கட்டணத்தையும் டிஜிட்டல் முறையில் செலுத்தும் முதலீட்டாளர்களுக்கு ஒரு கிராமுக்கு ரூபாய் 50  தள்ளுபடி வழங்க இந்திய அரசு முடிவெடுத்துள்ளது.
அத்தகைய முதலீட்டாளர்களுக்கு தங்கத்தின் வெளியீட்டு விலை, ஒரு கிராமுக்கு ரூ 4,757  ஆக இருக்கும்.
பிரதமர் அலுவலகம்
பிரதமர் நாளை  கேரள மாநிலம் கொச்சி செல்கிறார்
கொச்சியில் ஒருங்கிணைந்த சுத்திகரிப்பு விரிவாக்க வளாகத்தையும், எல்.பி.ஜி-யை சிலிண்டர்களில் அடைக்கும் நிறுவனத்தில் வட்ட வடிவிலான சேமிப்புக் கலனையும் பிரதமர் நாட்டுக்கு அர்ப்பணிக்கிறார்.
பி.பி.சி.எல் கொச்சி சுத்திகரிப்பு நிலையத்தில் பெட்ரோ ரசாயன வளாகத்திற்குப் பிரதமர் அடிக்கல் நாட்டுவார்
பிரதமர் திரு நரேந்திர மோடி நாளை  கேரள மாநிலம் கொச்சி செல்கிறார். இந்தப் பயணத்தின் போது கொச்சியில் ஒருங்கிணைந்த சுத்திகரிப்பு விரிவாக்க வளாகத்தை நாட்டுக்கு அர்ப்பணிப்பதன் குறியீடாக கல்வெட்டை அவர் திறந்து வைப்பார். இதே இடத்தில் பெட்ரோ ரசாயன வளாகத்திற்கும் பிரதமர் அடிக்கல் நாட்டுவார். கொச்சியில் உள்ள ஐ.ஓ.சி.எல். எல்.பி.ஜி-யை சிலிண்டர்களில் அடைக்கும் நிறுவனத்தில் வட்ட வடிவிலான சேமிப்புக் கலனையும் பிரதமர் நாட்டுக்கு அர்ப்பணிப்பதோடு எட்டுமானுரில் திறன் மேம்பாட்டு நிறுவனத்திற்கும் அடிக்கல் நாட்டுவார்.
ஒருங்கிணைந்த சுத்திகரிப்பு விரிவாக்கத் திட்டம், நவீனமாக இருக்கும். மேலும், இந்தியாவின் மிகப்பெரிய சுத்திகரிப்பு நிறுவனமான கொச்சி சுத்திகரிப்பு நிறுவனத்தை, உலகத் தரம் உள்ளதாக மாற்றும். இந்தியாவுக்குத் தூய்மையான எரிசக்தி உற்பத்திக்கு இது கருவியாக அமையும். எல்.பி.ஜி மற்றும் டீசல் உற்பத்தியை இது இருமடங்காக்கும். இந்த நிறுவனத்தில் பெட்ரோ ரசாயன திட்டங்களுக்கான உற்பத்தியும் தொடங்கும்.
கொச்சியில் உள்ள ஐ.ஓ.சி.எல். எல்.பி.ஜி-யை சிலிண்டர்களில் அடைக்கும் நிறுவனத்தில் வட்டவடிவிலான சேமிப்புக் கலனின் மொத்தத் திறன் 4350 மெட்ரிக் டன்னாக இருக்கும். ஆறு நாட்களுக்குத் தேவையான எல்.பி.ஜி.-யை சிலிண்டர்களில் அடைப்பதற்கு ஏற்ற வகையில் சேமிப்புத் திறன் அதிகரிக்கப்படுகிறது. தொழில் நிறுவனத்திலும் அருகில் உள்ள இடங்களிலும் உயர்ந்தபட்ச பாதுகாப்பை உறுதிசெய்யும் வகையில், இந்த சேமிப்புக் கலன் இருக்கும். குழாய் மூலம் எல்.பி.ஜி பெறுவதன் மூலம் சாலைகளில் எல்.பி.ஜி. டாங்கர் லாரிகளின் போக்குவரத்தை குறைக்க முடியும்.
கொச்சி பி.பி.சி.எல் சுத்திகரிப்பு நிலையத்தின் பெட்ரோ ரசாயன வளாகம் அமைப்பது, இறக்குமதிகளை சார்ந்திருப்பதை குறைக்கும் நோக்கத்துடனான இந்தியாவில் உற்பத்தி இயக்கத்தின் ஒரு முயற்சியாகும்.
மத்திய பெட்ரோ ரசாயனம் மற்றும் இயற்கை எரிவாயு அமைச்சகத்தின் உதவியுடன் எட்டுமானூரில் அமைக்கப்படும் திறன் வளர்ச்சி நிறுவனம் தொழில் பயிற்சி அளிப்பதோடு வேலை வாய்ப்பையும் அதிகரிக்கும். எண்ணெய் மற்றும் எரிவாயு துறைகளில் தகுதியான இளைஞர்கள் தொழில் தொடங்கவும் இது உதவும்.
கேரள அரசு ஒதுக்கியுள்ள எட்டு ஏக்கர் நிலப்பரப்பில் உலகத் தரம் வாய்ந்த இந்த நிறுவனம் அமைக்கப்படவுள்ளது. ஆண்டொன்றுக்கு 20 வகையான பிரிவுகளில் சுமார் ஆயிரம் இளைஞர்களுக்கு இது திறன் வளர் பயிற்சி அளிக்கும்.
ஏற்கனவே, ஜனவரி 15, 2019 அன்று கேரளாவுக்கு சென்றிருந்த பிரதமர், கொல்லம் புறவழிச்சாலையை தொடங்கி வைத்ததோடு, திருவனந்தபுரத்தில் உள்ள பத்மநாப சுவாமி கோயிலுக்கும் பயணம் செய்தார்.
ரெயில்வே அமைச்சகம்
13 மே 2020 வரை நாடு முழுவதும் இந்திய ரயில்வே 642 ஷ்ராமிக் சிறப்பு ரயில்களை இயக்கியுள்ளது.
பல்வேறு இடங்களில் தங்க நேரிட்ட, புலம்பெயர்ந்த தொழிலாளர்கள், யாத்ரீகர்கள், சுற்றுலாப் பயணிகள், மாணவர்கள் மற்றும் இதர நபர்கள் ஆகியோர் பல்வேறு இடங்களிலிருந்து தங்கள் மாநிலங்களுக்குச் செல்ல வசதியாக, அவர்களின் நடமாட்டம் குறித்து மத்திய உள்துறை அமைச்சகம் வெளியிட்ட ஆணையை அடுத்து, இந்திய ரயில்வே, சிறப்பு ரயில்களை இயக்க முடிவு செய்தது.
13 மே 2020 வரை வரையிலான காலத்தில் நாடு முழுவதும் பல்வேறு மாநிலங்களிலிருந்து 642 சிறப்பு ரயில்கள் இயக்கப்பட்டன.
இந்த 642 ரயில்களும், ஆந்திரப்பிரதேசம்  பீகார் , சட்டீஸ்கர் , இமாச்சல் பிரதேசம்  ஜம்மு காஷ்மீர் , ஜார்கண்ட் , கர்நாடகா , மத்தியப்பிரதேசம் , மகாராஷ்டிரா , மணிப்பூர் , மிசோரம் , ஒடிசா , ராஜஸ்தான் , தமிழ்நாடு , தெலுங்கானா , திரிபுரா , உத்திரப் பிரதேசம் , உத்ரகண்ட் , மேற்கு வங்காளம் , என பல்வேறு மாநிலங்களில் நிறுத்தப்பட்டன.
ரயில்களில் ஏறுவதற்கு முன்னர் அனைத்து பயணிகளும், முறையாக பரிசோதனைக்கு உட்படுத்தப்பட்டனர். பயணத்தின்போது பயணிகளுக்கு இலவச உணவும், குடிநீரும் வழங்கப்படுகிறது.
(
உள்நாட்டு விமானப் போக்குவரத்து அமைச்சகம்
ஹரியாணா நகர்ப்புற உள்ளாட்சி அமைப்புகள் இயக்குநரகத்திற்கு டிரோன்கள் பயன்படுத்துவதற்கான அனுமதியை விமானப் போக்குவரத்து அமைச்சகம் வழங்கியுள்ளது
ஹரியாணா நகர்ப்புற உள்ளாட்சி அமைப்புகள் இயக்குநரகத்திற்கு டிரோன்கள்  பயன்படுத்துவதற்கான நிபந்தனைகளுக்கு உட்பட்ட அனுமதியை விமானப் போக்குவரத்து அமைச்சகம் மற்றும் விமானப் போக்குவரத்துத் தலைமை இயக்குநரகம் வழங்கியுள்ளன.
தரவு சேகரிப்பு, படமிடுதல், அம்ருத் நகரங்களின் வளர்ச்சிக்காக இணையம் சார்ந்த புவியியல் தகவல் அமைப்பை செயல்படுத்துதல், ஹிசார், பஞ்ச்குலா, அம்பாலா ஆகிய நகர்ப்புறங்களில் சொத்து வரி ஆய்வு ஆகியவற்றுக்காக இந்த அனுமதி வழங்கப்பட்டுள்ளது.
ஒரு வருடம் அல்லது அடுத்த உத்தரவில் எது முன்னதாக வருகிறதோ அது வரை இந்த அனுமதி நிபந்தனைகளுக்கு உட்பட்டு அமலில் இருக்கும்.
அம்பாலா, பகதூர்கர், பிவானி, ஃபரிதாபாத், குருகிராம், ஹிசார், ஜிந்த், கைதால், கர்நால், பல்வால், பஞ்ச்குலா, பானிபட், ரிவாரி, ரோஹ்தக், சிர்சா, சோன்பட், தானேசர் மற்றும் யமுனாநகர் ஆகிய இடங்களில் டிரோன்களை பயன்படுத்திக்கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741850
----
(Visitor Counter : 190
மின்னணு மற்றும் தகவல் தொழில்நுட்பம்
சேல்ஸ் ஃபோர்ஸ் மற்றும் ட்ரூகாலர் நிறுவனங்களின் இந்திய அலுவலகங்களைத் திறந்து வைத்தார் மத்திய இணையமைச்சர் திரு ராஜீவ் சந்திரசேகர்
எளிதான வர்த்தகத்தை மேற்கொள்வது தொடர்பான திரு நரேந்திர மோடி அரசின் கொள்கைகள், புதிய இந்தியாவின் உற்பத்தி மற்றும் புத்தொழில் சூழலியலுக்கு உதவியுள்ளதோடு உலகளாவிய நிறுவனங்கள் இந்தியாவில் நிறுவனங்களைத் தொடங்க ஊக்குவிக்கிறது. இதன் மூலம் இளைஞர்களுக்கு வேலை வாய்ப்புகளும், தொழில்முனைவு வாய்ப்புகளும் ஏற்படும் என்று மத்திய திறன் மேம்பாடு மற்றும் தொழில்முனைவு, மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் கூறினார்.
ஐதராபாத் மற்றும் பெங்களூருவில் சேல்ஸ் ஃபோர்ஸ் மற்றும் ட்ரூகாலர் நிறுவனங்களின் இந்திய அலுவலகங்களை அமைச்சர் புதுதில்லியில் இருந்து காணொலிக் காட்சி வாயிலாகத் தொடங்கி வைத்துப் பேசினார். கடந்த 2014-ஆம் ஆண்டு பிரதமர் ஆட்சிப் பொறுப்பை ஏற்ற பிறகு இந்திய வளர்ச்சிப் பாதையில் டிஜிட்டல் பொருளாதாரத்தை மிகப்பெரிய அளவில் கொண்டு செல்ல அவர் திட்டமிட்டதோடு, இந்தியாவின் ஒட்டுமொத்த உள்நாட்டு உற்பத்தியில் டிஜிட்டல் சேனல்கள் குறிப்பிடத்தக்க அங்கம் வகிக்கவும் வழிவகை செய்தார் என்று அமைச்சர் தெரிவித்தார்.
2014-ஆம் ஆண்டில் ஒற்றை பரிமாண டிஜிட்டல் பொருளாதாரமாக இருந்து வந்த இந்தியாவின் டிஜிட்டல் பொருளாதாரம், தற்போது மிகுதியான வளர்ச்சியை அடைந்துள்ளது என்றார் அவர். உலகின் திறன் மையமாக இந்தியாவை மாற்றும் பிரதமரின் தொலைநோக்குப் பார்வையைக் குறிப்பிட்டுப் பேசிய அமைச்சர், நாட்டில் திறன் மற்றும் திறமையை மேம்படுத்துவதற்காக தொழில்துறை, கல்வி, ஆராய்ச்சி மற்றும் மேம்பாட்டு நிறுவனங்களுடன் இணைந்து செயல்திட்டம் ஒன்று தயாரிக்கப்பட்டு வருவதாகக் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleseDetail.aspx?PRID=1907735
உள்துறை அமைச்சகம்
காணாமல் போன மற்றும் சுயநலத்திற்காகப் பயன்படுத்தப்பட்ட குழந்தைகள் பற்றிய தகவல்களை அணுகுவது குறித்து இந்தியாவிற்கும் அமெரிக்காவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
காணாமல் போன மற்றும் சுயநலத்திற்காகப் பயன்படுத்தப்பட்ட குழந்தைகள் பற்றிய தகவல்களை அணுகுவது குறித்து இந்தியாவிற்கும் அமெரிக்காவிற்கும் இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இந்தப் புரிந்துணர்வு ஒப்பந்தம் இந்தியாவின் தேசிய குற்ற ஆவணக் காப்பகம் மற்றும் அமெரிக்காவின் ”காணாமல் போன சுயநலத்திற்காக பயனப்படுத்தப்பட்ட குழந்தைகளுக்கான தேசிய மையத்திற்கு” இடையே கையெழுத்தாகியுள்ளது.
பயன்பாடு
இந்தப் புரிந்துணர்வு ஒப்பந்தம், குழந்தைகள் சம்பந்தப்பட்ட ஆபாசக் காட்சிகள் மற்றும் குழந்தைகளுக்கு எதிரான பாலியல் முறைகேடுகள் பற்றிய ஆதாரங்கள் குறித்த தகவல் பரிமாற்றத்திற்கு புதிய முறைமையை அமைப்பதற்கு வழி வகுப்பதோடு, குற்றவாளிகள் மீது சட்ட நடவடிக்கை மேற்கொள்ளவும் உதவும். மேலும், மனிதனுக்குரிய கண்ணியத்தை மேம்படுத்தும் வகையில், இணையதளத்திலிருந்து குழந்தைகள் சம்பந்தப்பட்ட ஆபாசக் காட்சிகள் மற்றும் குழந்தைகளுக்கு எதிரான பாலியல் முறைகேடுகள் பற்றிய ஆதாரங்களை நீக்கிட சட்டத்தை அமல்படுத்தும் முகமைகளுக்கு உதவும்,
----
(Visitor Counter : 112
சிறப்பு சேவைகள் மற்றும் கட்டுரைகள்
இபிஎப்ஓ - 2021 ஆகஸ்ட் 30ம் தேதி, இணைய கருத்தரங்கு மூலம் ஓய்வூதிய குறைதீர்ப்பு கூட்டம்
.தொழிலாளர் ஓய்வூதிய திட்டம் 1995-ன் கீழ் ஓய்வூதியம் பெறுபவர்களுக்கு சென்னை 600 014, ராயப்பேட்டை நெடுஞ்சாலையில் உள்ள மண்டல அலுவலகத்தில் 2021 ஆகஸ்ட் 30ம் தேதி மாலை 2.30 மணிக்கு, காணொலி காட்சி கருத்தரங்கு மூலம் ஓய்வூதிய குறைத்தீர்ப்பு கூட்டத்தை, தொழிலாளர் வருங்கால வைப்பு நிதி அமைப்பு நடத்துகிறது.
சென்னை வடக்கு மற்றும் தெற்கு மண்டல அலுவலகத்தில் ஓய்வூதிய உத்தரவு பெற்ற ஓய்வூதியதாரர்கள், தங்களின் ஓய்வூதியம் தொடர்பான குறைகளை தீர்க்க விரும்பினால், pension.rochn1@epfindia.gov.in என்ற மின்னஞ்சல் முகவரி மூலம், 2021 ஆகஸ்ட் 27ம் தேதி மாலை 5 மணிக்குள் பதிவு செய்ய வேண்டும் என கேட்டுக்கொள்ளப்படுகின்றனர். அதில் ஓய்வூதிய குறைதீர்ப்பு கூட்டம், தொழிலாளர் ஓய்வூதிய திட்டம் 1995, என குறிப்பிட்டு பெயர் / கணக்கு எண் / யுஏஎன்/பிபிஓ எண் போன்ற விவரங்களை தெரிவித்து குறைகளை தெரிவிக்க வேண்டும் என ஓய்வூதியதாரர்கள் கேட்டு கொள்ளப்படுகிறார்கள்.
இந்த காணொலி காட்சி மூலமான குறைத்தீர்ப்பு கூட்டத்துக்கான இணைப்பு, ஓய்வூதியதாரர்கள் பதிவு செய்து வைத்துள்ள மின்னஞ்சல் முகவரி, போன் எண்ணுக்கு அனுப்பப்படும்.
இவ்வாறு, சென்னை வடக்கு மண்டல அலுவலக, முதலாவது மண்டல வருங்கால வைப்பு நிதி ஆணையர் திருமிகு. சி.அமுதா விடுத்துள்ள பத்திரிக்கை செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய சமீபத்திய தகவல்கள்
1.73 லட்சம் அன்றாட பாதிப்புகளுடன், புதிய கொவிட் பாதிப்புகளின் எண்ணிக்கை தொடர்ந்து குறைந்து வருகிறது.
புதிய பாதிப்புகளின் எண்ணிக்கை கடந்த 45 நாட்களில் மிகவும் குறைவாகப் பதிவாகியுள்ளது.
தற்போது சிகிச்சை பெறுவோரின் எண்ணிக்கை 22,28,724 ஆக சரிந்துள்ளது.
கடந்த 24 மணி நேரத்தில் பாதிக்கப்பட்டோரின் எண்ணிக்கையில் 1,14,428 குறைந்துள்ளது.
2,51,78,011 பேர் நாடு முழுவதும் இதுவரை குணமடைந்துள்ளனர்.
கடந்த 24 மணி நேரத்தில் 2,84,601 நோயாளிகள் குணமடைந்தனர்.
16-வது நாளாக புதிதாக பாதிக்கப்படுபவர்களை விட குணமடைபவர்களின் எண்ணிக்கை அதிகமாகப் பதிவாகியுள்ளது.
தொற்றிலிருந்து குணமடைபவர்களின் விகிதம் 90.80 சதவீதமாக அதிகரித்துள்ளது.
வாராந்திர தொற்று உறுதி விகிதம் 9.84 சதவீதமாக உள்ளது.
தினசரி தொற்று உறுதி விகிதம் 8.36 சதவீதமாக உள்ளது, தொடர்ந்து ஐந்து நாட்களாக 10 சதவீதத்திற்கும் கீழே உள்ளது.
தேசிய தடுப்பூசித் திட்டத்தின் கீழ், 20.89 கோடி டோஸ்கள் இது வரை வழங்கப்பட்டுள்ளன.
பரிசோதனை திறன் தொடர்ந்து அதிகரிக்கப்பட்டு வருகிறது. இதுவரை 34.1 கோடி பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722598
-----
(